
PRIMĂRIA 

DIRECŢIA EDILITARĂ

Nr. SC 2007 -008512 / 12.04.2007
REFERAT
privind aprobarea Contractului de asistenţă la proiectul
negociat între Consiliul Local al Municipiului Timişoara

şi Banca Europeană pentru Reconstrucţie şi Dezvoltare

Având în vedere:

Legea nr. 474/ 08.08.2002 pentru ratificarea Memorandumului de finanţare convenit între Guvernul României şi Comisia Europeană privind asistenţa financiară nerambursabilă acordată prin Instrumentul pentru Politici Structurale de Preaderare pentru măsura "Reabilitarea tehnologiei de epurare a apelor uzate şi modernizarea reţelei de canalizare în oraşul Timişoara, România", semnat la Bruxelles la 4 decembrie 2001 şi la Bucureşti la 22 februarie 2002 ;


Corespondenţa purtată între Primăria Municipiului Timişoara şi Banca Europeana pentru Reconstrucţie şi Dezvoltare  - Infrastructura municipală şi de mediu, începând cu data de 13.11.2006,  prin care Banca îşi arată intenţia de a ridica garanţia acordata de Municipalitate pentru împrumutul contractat de Aquatim şi de a reduce marja aferentă dobânzii;

Strategia de dezvoltare durabilă a serviciilor publice de alimentare cu apă şi canalizare – „România 2025”, adoptată de Guvernul României în anul 2003;

Programul Naţional de Aderare a României la Uniunea Europeană (PNAR) prevede ca obiectiv prioritar „dezvoltarea managementului serviciilor publice locale”, iar prin realizarea acestui obiectiv se urmăreşte îmbunătăţirea standardelor serviciilor publice locale, în special cele care privesc activităţile de alimentare cu apă şi canalizare.  

Având în vedere că în conformitate cu prevederile art. 9, alin. 2 şi ale art. 11 din HCL nr. 38/13.02.2007, reorganizarea Regiei Autonome Apă şi Canal AQUATIM în S.C. AQUATIM S.A., se va efectua, numai după semnarea actului adiţional negociat la Contractul de împrumut încheiat de Regia Autonoma de Apa si Canal AQUATIM cu Banca Europeană pentru Reconstrucţie şi Dezvoltare pentru finanţarea Măsurii ISPA – Reabilitarea tehnologiei de epurare a apelor uzate si modernizarea reţelei de canalizare în oraşul Timişoara, România din data de 10 decembrie 2003 şi a Contractului de Asistenţă la Proiect între Municipiul Timişoara şi Banca Europeană pentru Reconstrucţie şi Dezvoltare,

În concluzie, propunem aprobarea Contractului de asistenţă la proiect negociat între Consiliul Local al Municipiului Timişoara şi Banca Europeană pentru Reconstrucţie şi Dezvoltare. La momentul intrării în vigoare a Contractului de Asistenţă la Proiect, în conformitate cu prevederile sale, Contractul de garanţie şi asistenţă la proiect între Consiliul Local al Municipiului Timişoara şi Banca Europeană pentru Reconstrucţie şi Dezvoltare îşi încetează efectele juridice.

